**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**OSNOVNA ŠKOLA SKRADIN**

**S K R A D I N**

**Klasa: 003-06-01/17-26**

**Ur.br: 2182/1-17-1-7**

**Skradin, 07. 03. 2017.**

**Z A P I S N I K**

sa dvadesetšeste sjednice Školskog odbora koja je održana u utorak, 07. ožujka 2017. godine u 12,00 sati. Sjednici predsjedava predsjednik ŠO Dario Ravlić.

Nazočni članovi: Jasminka Kulušić, Kristina Vlaić Bubalo, Ivana Brajković, Ana Berač i Anita Banić.

Nenazočni članovi:

Na sjednici je nazočna i ravnateljica škole Diana Gaši.

Zapisnik vodi tajnik škole Ivan Pulić.

Predsjedavajući utvrđuje da je nazočna natpolovična većina članova Školskog odbora i da se mogu donositi pravovaljane odluke.

**Predlaže se slijedeći**

**D n e v n i r e d :**

**1. Prihvaćanje zapisnika s dvadesetpete sjednice Školskog odbora;**

**2. Prethodna suglasnost za učitelja geografije – traži se;**

**3. Prethodna suglasnost za voditelja računovodstva – traži se;**

**4. Razno.**

**Prije prihvaćanja dnevnog reda predsjedavajući predlaže nadopunu dnevnog reda tako da točka 4 glasi: „Davanje suglasnosti za popis knjižničnog fonda“ a točka 5: „Razno“.**

**Dnevni red sa nadopunom je jednoglasno prihvaćen**

**AD:1.).** Predsjedavajući ŠO daje Zapisnik dvadesetpete sjednice na glasovanje. Nakon provedene rasprave Zapisnik je prihvaćen jednoglasno.

**AD: 2.).** Po drugoj točci dnevnog reda predsjedavajući daje riječ ravnateljici škole. Ravnateljica upoznaje članove ŠO da je ostalo upražnjeno radno mjesto učitelja geografije ½ radnog vremena jer je Krešimir Samodol sa 28. veljače 2017. godine sporazumno raskinuo ugovor o radu na određeno vrijeme do povratka radnika Ivice Sumića za 8 sati i do povratka Kristine Vlaić Bubalo s bolovanja koja mijenja Ivicu Sumića za 12 sati.

Sa Ivanom Mikin je sklopljen ugovor o radu na određeno vrijeme za 12 sati tjedno do povratka radnika Kristine Vlaić Bubalo s bolovanja, koja mijenja radnika Ivicu Sumića, jer

**-2-**

obavljanje poslova ne trpi odgodu, a traje do zasnivanja radnog odnosa na temelju natječaja, ali ne dulje od šezdeset (60) dana uz uvjet da dobije prethodnu suglasnost Školskog odbora najkasnije petnaestog dana od sklapanja ugovora o radu i drugi ugovor o radu na 8 sati tjedno do povratka radnika Ivice Sumića s bolovanja, jer obavljanje poslova ne trpi odgodu, a traje do zasnivanja radnog odnosa na temelju natječaja, ali ne dulje od šezdeset (60) dana uz uvjet da dobije prethodnu suglasnost Školskog odbora najkasnije petnaestog dana od sklapanja ugovora o radu.

Nakon provedene rasprave jednoglasno članovi ŠO daju prethodnu suglasnost ravnateljici da sklopi ugovore o radu s Ivanom Mikin.

**AD: 3.).** Po trećoj točci dnevnog reda predsjedavajući također daje riječ ravnateljici škole.

Ravnateljica upoznaje članove ŠO da je voditelj računovodstva škole Miroslava Žura otišla u starosnu mirovinu i da je za upražnjeno radno mjesto – voditelja računovodstva raspisan natječaj 21. veljače 2017. godine na oglasnim pločama i internetskim stranicama škole i zavoda za zapošljavanje. Naglasila je da je to vrlo važno radno mjesto i da je dobro ako je moguće da osoba bude iz neposrednog okruženja škole zbog specifičnosti radnog mjesta, a i zbog putnih troškova.

Navodi da je prispjelo 13 prijava od kojih 3 ispunjavaju uvjete natječaja i to: Angela Laća, Marijana Laća i Davorka Vukičević. Izbor ravnateljice je Marijana Laća dipl. ekonomist za menadžment u turizmu i traži prethodnu suglasnost Školskog odbora da sa Marijanom Laća sklopi ugovor o radu na neodređeno vrijeme za poslove voditelja računovodstva.

Predsjedavajući otvara raspravu i dodaje da su sve ovo vrijeme kao ŠO imali dobru suradnju sa ravnateljicom, osobno i sada podržava njezin izbor te traži od ostalih članova da se izjasne.

Član ŠO Kristina Vlaić Bubalo podržava izbor ravnateljice.

Član ŠO Anita Banić se slaže sa izborom ravnateljice te dodaje da će škola dobiti vrlo vrijednog i odgovornog radnika, željnog znanja i dokazivanja, a to navodi činjenicom što radi s navedenom osobom.

Ana Berač – zamjenica predsjednika ŠO podržava izbor ravnateljice ako udovoljava svim uvjetima natječaja.

Ivana Brajković – član ŠO podržava izbor ravnateljice.

Jasminka Kulušić – član ŠO podržava izbor ravnateljice.

Nakon provedene rasprave jednoglasno članovi Školskog odbora daju prethodnu suglasnost ravnateljici škole da sa Marijanom Laća sklopi ugovor o radu na neodređeno vrijeme za radno mjesto voditelja računovodstva.

**AD:4.).** Pod točkom četiri Školski odbor na traženje školskog knjižničara jednoglasno daje suglasnost knjižničaru da provede popis knjižničnog fonda.

Sjednica je završila u 13,00 sati.

**ZAPISNIČAR: PREDSJEDNIK ŠKOLSKOG ODBORA:**

**Ivan Pulić Dario Ravlić**